# KFU styremøte

Tid og sted: Onsdag 22.11.217 på Iglemyr Skole

Møtt: Hege Eide, Siri Tansø, Christian Asserson, Eivind Tjessem, Rune Stangeland, Pål Larsson (kommunaldirektør oppvekst/skole)

Forfall: Susanne Mønnich

Referat:

## Presentasjon medlemmer KFU og kommunaldirektør oppvekst/skole

Medlemmene i KFU presenterte seg for kommunaldirektør og vice versa.

Pål presenterte hvordan hans team er organisert og arbeider i Sandnes Kommune.

Viktigste for skole akkurat nå er ny læreplan. For utfyllende informasjon om arbeidet med læreplan, se [www.udir.no](http://www.udir.no).

Videre er Sandnes i gang med å utarbeide felles planverk for skole og barnehage, og blir med dette den første store kommunen i Norge som lager en slik plan i felleskap.

Pål forteller om en bekymring i Sandnes Kommune rundt gjengdannelser ved flere ungdomsskoler i kommunen. Kommunen har et høyt fokus på dette, og har et eget team som arbeider med denne problematikken. SLT koordinator er ønsket inn på felles møte i KFU i februar.

## Samhandling KFU og oppvekst/skole

Representantene er enige i at det er fornuftig og positivt med et tett samarbeid mellom oppvekst/skole og foreldrene i kommunen gjennom Sandnes KFU.

For Sandnes KFU er det viktig å følge med på hva som kommer fra Samarbeidsutvalgene ved den enkelte skole. Samarbeidsutvalget er skolens øverste organ og består av representanter fra administrasjon, foreldre, ansatte, elever, SFO og politisk representant. Alle referat fra SU sendes inn til gjennomgang i utvalg for kultur og oppvekst.

Videre bør Sandnes KFU følge med på, og delta (i den grad det er mulig) på møtene til Utvalg for kultur og oppvekst. Møteplan for H1 2018 er: 9. jan, 20. feb, 20. mar, 24. apr, 12. jun. Møtedokumenter ligger tilgjengelig på <http://opengov.cloudapp.net/Meetings/sandnes/Boards/Details/15024050>

Sandnes KFU og oppvekst/skole skal ha som utgangspunkt å møtes fire ganger pr skoleår, hhv 2 ganger på høst og 2 ganger på vår.

Oppvekst/skole vil gjennom sine ukentlige teammøter avklare om det er saker som er aktuelle for Sandnes KFU.

## Møteplan skoleåret 2017/2018

Sandnes KFU og oppvekst/skole møtes i overgangen januar/februar, hvor bl.a. status kvalitetsplan og skolebehovsplan er på agenda.

Sandnes KFU gjennomfører allmøte for KFU første uken etter vinterferien (mellom 19. og 23. februar) hvor bl.a. gjengdannelser og stress blant skoleelever i Sandnes Kommune er innspill til tema.

Sandnes KFU og oppvekst/skole møtes i løpet av april.

Årsmøte KFU avholdes i mai